
El passat 2 de juliol va eixir un nou número de L'Avanç. Després de quasi un any de treball silenciós ha tornat als carrers amb més energia que mai. Amb l'esperit de sempre, però amb uns quants avanços tècnics i organitzatius, Espot trobar als quioscos de Castelló i València. 


]D0 dies de resistència 

no són tres mesos 


Presos i preses en lluita 


M ort en el centre de màxima 
seguretat de menors dels Til·lers 


Okupació i centres socials 


Hostafrancs/ Barcelona.- «Vivim un moment 
en que sembla que l'única protesta possible 
és el gest simbòlic, la mobilització estètica, la 
"tornada-cap-a-casa" després de la mani¬ 
festació massiva per a deixar-se analitzar pels 
pseudoanalistes polítics, la renúncia a acabar 
de "reblar el clau” i deixar que el sistema de 
partits gestioni la mobilització encetada des 
de baix. Vivim aquest moment, és cert, però 
també en vivim un altre. Un moment en què 
un petit grup de gent pot invertir aquesta 
tendència a la mobilització tova i mediatitza¬ 
da. Un moment en què algú irromp en aque¬ 
sts escenaris de rebel·lió soft i compromet la 
seva vida i aposta per a una desobediència 
permanent i física als embats del poder. Un 
moment on un grup de gent posa el seu cos, 
el seu temps, les seves ganes, en una exper¬ 
iència de resistència i desafiament. 
Resistència i desafiament: podrien semblar 
mentida en aquesta Barcelona de consens 
plastificat, de diàlegs-monòleg, de fòrums 
per a concloure que els de dalt són els únics 
que poden exercir la guerra de classes. 

Però no són mentida i tampoc són veritat 
oficial. És per això que li hem de donar valor 
als ]00 dies que un grup de gent porta tan¬ 
cada al CENTRE SOCIAL AUTOGESTIONAT 
HAM SA per afer front a un desallotjament 
on l'estratègia de desgast està en el primer 
punt del full de ruta de polítics, jutges, poli¬ 
cies i especuladors, 

No és la primera vegada que la gent dels 
centres socials viu aquest tipus d'experièn¬ 
cies desgastants i alhora enfortidores. Però 
la memòria curta dels moviments massa 
sovint premia els gestos efectistes i en 
canvi fàcilment s'oblida l'experiència acu¬ 


mulada en les resistències contra els desal¬ 
lotjaments. El poder és feliç quan sotmet la 
protesta social al terreny del virtual, quan 
és capaç de ritualitzar el malestar social i 
portar-lo al seu terreny: tots estem contra 
la guerra. Però el poder s'inquieta quan un 
grupet de gent se'n surt del guió marcat 
pels guionistes d'aquesta pel·lícula de sèrie 
B que és la Barcelona marca registrada: 
nosaltres sabem en quin bàndol de la guer¬ 
ra social enstrobem. 

Per això durant DO dies -i els que falten- 
dilata l'execució del desallotjament, per 
això els polítics progressistes del tripartit 
fan com si la Hamsa no existís, per això els 
acadèmics de torn no destaquen la 
resistència i sabotatge a l'especulació prac¬ 
ticada a la Hamsa com "una nova forma 
emergent d'acció col·lectiva”. Hi ha gent 
tancada des de fa tres mesos a l'Hamsa, hi 
ha més gent que recolza aquesta decisió i 
que està preparada per a denunciar amb 
fermesa el desallotjament. Hi ha gent que 
no es resigna. És per aquesta força concen¬ 
trada i també difusa que el desallotjament 
no s'executa. No ho oblidem. 

De la resistència naixerà una dignitat viscuda 
DO dies de resistència no són tres mesos, 
són DO dies, un darrera l'altre, amb totes 
les seves hores i minuts, i aquesta exper- 
iènciatéun valorqueel poder vol silenciar. 
Mala feina seria si a més també el silen¬ 
ciéssim nosaltres. 

Cada dia desallotgen espais okupats en la 
Barcelona del Fòrum. Cada dia l'Hamsa Re¬ 
sisteix i altres ho faran també. I d'aquestes 
resistències naixerà una dignitat viscuda.» 

Amics del conflicte 6/ 7/ 04 


L'Audiència vol 
aixecar la suspensió 
del desallotjament 
de la Kasa de 
la Muntanya 

La Salut/ Barcelona.- La Sala ]2 de l'Audièn¬ 
cia Provincial vol aixecar la suspensió del 
desallotjament de la Kasa de la M untanya. El 
29 dejuny l'Audiència Provincial ha contestat 
al recurs de l'Estat contra la suspensió que va 
deixar sense efecte l'ordre de desallotjament 
que va amenaçar la Kasa de la Muntanya la 
passada tardor. La sala ]2 es pronuncia sense 
tenir en compte la recent sentència que 
reconeix que el Ministeri d'Hisenda, únic 
denunciant en tot el procés, no es el legítim 
propietari de l'immoble. Tot i que, des de 
diferents aspectes jurídics, el cas de la Kasa 
encara es pot barallar, es manté la pressió i 
l'amenaça i per tant ens mantenim alerta. 
www.nodo50.org/ kasadelamuntanya 

Kasa de la M untanya 6/ 7/ 04 


Mollet/ Vallès Occidental.- El passat dissabte 
dia 5 dejuny, en el centre educatiu "ElsTil·lers" 
va aparèixer una adolescent penjada dels bar¬ 
rots de la seva cel·la. L'esdeveniment va ocór¬ 
rer quan els i les internes desenvolupaven una 
activitat conjunta en una sala comú, moment 
que la noia va aprofitar per a posar fi a la seva 
vida. Aquesta persona portava desdels 12 anys 
tutelada per la DGAIA (Direcció General 
d'Atenció a l'Infància i a l'Adolescència), pas¬ 
sant en aquest temps per diferents centres i 
fugant-se repetidament d'aquests, 

A l'estiu de 2003 va cometre el seu primer 
delicte, i és portada al centre "ElsTil·lers", on 
va passar sis mesos en règim tancat; després 
va ser trasladada al centre de protecció "Les 
Corts”, d'on es torna a fugar. A principis 
d'aquest any és detinguda de nou amb càr¬ 


recs de fuga i d'altres delictes menors, pels 
que és portada definitivament a "ElsTil·lers”, 
Però aquest no és un cas aïllat ja que la passa¬ 
da tardor un altre menor va aparèixer mort 
sota circumstàncies paregudes en el mateix 
centre. Actualment existeixen a Catalunya sis 
centres d'internament per a menors en com¬ 
pliment de mesures judicials. Quatre d'aquests 
centres funcionen en règim tancat (el més 
semblant al carcerari), sent "Els Til·lers” i 
"L'Alzina”, els dos de màxima seguretat. 

-el funcionament diari d'aquests centres es 
basa en reglaments de règim intern, càstigs, 
imposicions. 

-el model educatiu imperant és el conduc- 
tista, basat en la dicotomia premi/ càstig i en 
el model carcerari de fases (vis a vis, escor¬ 
colls, control, manca d'intimitat) 


-aplicació de mesures d'aïllament de 7 dies. 
-substitució de la intervenció educativa i 
terapèutica per contenció química (adminis¬ 
tració de psicofàrmacs al 80-90% dels i les 
internes) i la contenció física (cossos de 
seguretat, porres, portes blindades, video- 
vigilància, llits amb corretges, etc...) 

Per tant, denunciem, no només aquesta vul¬ 
neració dels drets i les llibertats de les per¬ 
sones internes, sino també l'autèntic her- 
metisme que els rodeja, i que provoca que lo 
que esdevé dins dels seus murs quedi silen¬ 
ciat, amb lo qual els i les nenes i adolescents 
que hi ha internes, queden encara més 
desprotegits/ des. A això ajuda el silenci 
còmplice dels mitjans de comunicació de 
masses, fins ara no ha aparegut cap ressenya. 

Anònim 6/ 7/ 04 


La lluita contra les patents de la VIDA I l'agricultura transgènica 


"Transgènics Fora" sega un camp de blat de moro 
a Gimenells per aturar l'agricultura transgènica 


Gim en ells/ El Segrià.- La Plataforma Transgènics Fora va segar, 
el passat dia 3, a Gimenells (Lleida), un camp cultivat amb 
blat de moro modificat genèticament, per exigir que es 
detingui l'agricultura transgènica. El camp segat és, en reali¬ 
tat, un experiment que forma part del projecte Sustain (d'in¬ 
vestigació en transgènics) de la UE, que compta amb el 
suport de la UB i la Generalitat de Catalunya, a través de 
l'IRTA (Institut de Recerca i Tecnologia Agrària). 

Els manifestants, unes 40 persones procedents del món 
agrari, d'organismes de consum i de la investigació, han 
denunciat que Espanya és el país de la U E amb més superfí¬ 
cie de transgènics cultivats (més de 32.0 0 0 hectàrees només 


de blat de moro) i l'únic que els produeix a escala comercial. 
La plataforma ha assegurat a més que Catalunya és una de 
les regions pioneres de l'estat pel que fa a la introducció i 
proliferació de cultius transgènics. En aquest sentit, la 
plataforma denuncia que tant l'IRTA com la resta de centres 
d'investigació públics homòlegs de l'Estat participen activa¬ 
ment en programes d'investigació dins del negoci 'Ciències 
de la Vida', contribuint així al desenvolupament i expansió 
dels organismes modificats genèticament (OMG). Denuncia 
així mateix, que la Generalitat de Catalunya ha ocultat i ar¬ 
xivat diversos casos de contaminació genètica detectats en 
productes d'agricultura i ramaderia ecològica, l'únic tipus de 


producció on es fan anàlisis. Per altra banda, es nega a facil¬ 
itar la localització precisa dels conreus transgènics experi¬ 
mentals i comercials que hi ha al principat, una informació 
d'accés públic segons la legislació europea. 

La contaminació genètica és un fenomen inherent a la pro¬ 
liferació dels conreus i les collites transgèniques i nega tota 
possibilitat de coexistència amb conreus ecològics i conven¬ 
cionals. Amb tot, no es coneixen ni es poden predir les con¬ 
seqüències ecològiques i per a la salut que aquesta nova 
forma de contaminació implica. Per això, diu la Plataforma, 
"entenem que tenim el deure i la legitimitat de recórrer a 
l'acció directa per mirar d'aturar als qui pretenen imposar- 
nos els transgènics”. 

La Plataforma exigeix que s'aturin les investigacions en 
aquesta matèria, que es facin públiques les localitzacions 
dels conreus transgènics comercials i experimentals i que 
Catalunya sigui declarada zona lliure de transgènics. 

Contra-lnfos6/ 7/ 04 








Surt la sentència 
del judici contra 
El Cso Pati Blau 

Cornellà/ Baix Llobregat.- «La setmana passa¬ 
da es va fer pública la sentència del judici per 
la via civil contra el CSO Pati Blau que obliga a 
les 6 persones inculpades a desokupar l'espai. 
Ara mateix hem comunicat al jutjat que pre¬ 
sentarem un recurs, després de la qual cosa 
comptem amb 20 dies hàbils per fer-ho, arrib - 
ant així a presentar-lo al setembre. Des del 
CSO Pati Blau fem una crida a la solidaritat i a 
defensar els espais alliberats que en aquests 
moments estan en perill de desallotjament i 
els propers que hi puguin haver. Us escrivim 
per convidar-vos a una acampada i unes jor¬ 
nades que tindran lloc a Cornellà el divendres 
23 i el dissabte 24 de juliol. Amb aquestes jor¬ 
nades volem treure al carrer totes les lluites 
socials que s'abasten des de les okupacions, 
així com mostrar la nostra oposició a tots els 
judicis i desallotjaments i, en especial, al judi¬ 
ci per la via civil contra el CSO Pati Blau que va 
ser el passat 8 de juny Per aquest motiu fem 
un crida a totes les persones i col·lectius que 
participen en les lluites socials i que entenen 
l'okupació com una eina de lluita i autogestió, 
a participar i assistir a aquestes jornades, que 
començaran divendres amb una acampada a 
la plaça de Mary Santpere (al costat del Pati 
Blau) i continuaran amb tot un seguit d'activi¬ 
tats fins dissabte a la nit (veure programa 
adjunt). Volem destacar que dissabte al matí 
tindrà lloc una plantada de txiringos de 
col·lectius i exposicions a la plaça on es faran 
les jornades, així com un acte polític per la 
tarda, amb la lectura de comunicats de soli¬ 
daritat i recolzament a les okupacions i a les 
lluites que en elles es donen. Per això us con¬ 
videm tant a muntar un xiringo amb material 
del vostre col·lectiu, com a participar de l'acte, 
ja sigui fent-nos arribar els vostres escrits per 
correu electrònic a l'adreça csopatiblau@hot- 
mail.com o, millor encara, venint vosaltres 
mateixes a llegir-lo. Us agrairíem també que 
confirméssiu la vostra assistència, ja sigui per 
muntar un xiringo o participar en l'acte, com 
per facilitar-vos lloc per dormir la nit de 
divendresa dissabte si veniu defora. Una forta 
abraçada des de Cornellà. Salutacions revolu¬ 
cionàries. Per tal d'organitzar-ho adequada¬ 
ment, la confirmació de l'assistència s'hauria 
de fer abans del divendres 16 de juliol i els 
escrits s'haurien d'enviar abans del dijous 22 
de juliol. Gràcies.» CSO Pati Blau 6/ 7/ 04 


L'Ajuntament signa la llicència d'enderroc sabent que la casa era okupada 

Intent d'enderrocament il·legal d'El Palauet 

Cercavila sota el lema «M arïero homicida: 0 uants diners valen les nostres vides?» 


Sabadell/ Vallès Occidental.- El dilluns 5 de 
juliol a quarts de 10 del matí, apareixien tres 
operarisd'EnderrocsSabadell davant laviven- 
da El Palauet, okupada fa dos mesos, Elsoper- 
aris duien martells, escarpes i masses amb 
l'ordre de fer inhabitable l'espai. En aquells 
moments una noia es trobava a l'interior de la 
vivenda i, en veure les intencions dels oper¬ 
aris, va tancar-se dins la casa. El fet que la noia 
estanquésa l'interior, no va modificar la con¬ 
ducta dels operaris, que van començar a picar 
amb força a la porta per tal de tirar-la a terra. 
En pocs minuts arribaven dues veïnes i un noi 
que van posar-se davant la porta per impedir 
que continuessin amb l'enderroc. Es van pro¬ 
duir espentes, patades fins que la porta va 
cedir, caient sobre la noia que es trobava a 
l'interior, fet que va produir que hagués de ser 
atesa a l'Hospital Taulí. Més veïns van sumar- 
se a les queixes exigint que es presentés l'or¬ 
dre judicial que permetia actuar. Els tres oper¬ 
aris, en veure que no duien l'ordre, van agafar 
la porta destrossada i se l'endugueren, cau¬ 
sant abans, altres danys a la vivenda. Tot i que 


en reiterades ocasions es trucà a la policia, la 
guàrdia urbana no va fer acte de presència i la 
nacional va trigar una hora i es limità a dir als 
operaris que havien realitzat una acció il·legal 
i que «no ho fessin més». 

L'Ajuntament i la seva 
vinculació amb Manera 
La llicència d'enderroc, que ha de tenir el vist- 
i-plau del consistori, fou firmada per Pilar 
Martí, responsable de les llicències d'urban¬ 
isme, un cop la casa ja havia estat declarada 
com a okupada; fet que és totalment il·legal. 
Cal dir que El Palauet és propietat de la con¬ 
structora Manera. Aquesta constructora, mal¬ 
grat tenir coneixement de l'okupació 
(l'Assemblea d'Okupes hi mantingué una 
entrevista), va preferir no presentar denúncia 
per tal de tirar endavant el procés d'enderroc 
il·legal. Aquesta estratègia ja havia estat util¬ 
itzada per l'empresa anteriorment, quan fa uns 
anysva aprofitar per enderrocar una casa oku¬ 
pada en un moment en què els seus habitants 
no hi eren, detrossant-ne totes les propietats 


personals i sense ordre judicial. Curiosament, 
Manera és una de les principals constructores 
de la ciutat, i les seves vinculacions amb el 
consistori es poden plasmar en varis espais. A 
tall d'exemple, a la Via Massagué s'hi havia de 
construir una plaça que ha estat cedida a la 
immobiliària per tal d'edificar pisos, 

Cercavila fins la seu de Manera 
A quarts de vuit del vespre va començar una 
manifestació reivindicativa després de llegir 
un comunicat. La cercavila va transcórrer 
sota els crits de «Bustos i Manera: la ciutat 
no és vostra» i «Manera homicida: quant 
valen les nostres vides?». Es van realitzar 
diverses pintades i es van tirar ous de pintu¬ 
ra a l'Ajuntament. En arribar a la seu de la 
constructora, el descontent era evident i es 
va omplir de pintades i també de pintura. 
Finalment, la manifestació va acabar a la 
Plaça dels Maquis reivindicant altra vegada 
el centre social desallotjat de Els M aquis. 

Assemblea d'O kupes de SBD 
+Contra-lnfos 6/ 7/ 04 


Crònica de les okupacions, enderrocaments i 
desallotjaments d'aquesta setmana a Algorta 


Getxo / Euskal Herria.- Després de dues okupa- 
cions, un enderrocament i un desallotjament 
en els 2 últim dies, des de Algortako Okupa- 
zioaren aldeko Mugimendua han decidit por¬ 
tar a terme una acampada indefinida en la 
plaça Txiki taOtaegi (San Nicolàs). 

Dimecres 30 

Aquest matí treballadors municipals han der¬ 
rocat el xalet ocupat divendres passat a 
Algorta amb l'objectiu de convertir-lo en 


i usant a un menor com testimoni, va registrar 
la casa i va anunciar que tenien una denúncia 
del propietari. 4 dies després, finalment la casa 
ha estat derrocada. Per la nit s'han manifestat 
unes 200 persones per protestar contra el de¬ 
sallotjament, per reivindicar un nou espai de 
joves pel poble han okupat l'antiga Aula de 
Cultura, L'endemà, al voltant de les lldel matí 
un desplegament important per part de 
l'Ertzaintza, ha desallotjat la nova okupació ha 


identificat bona part de la gent que hi havia 
dins. Just després, unes 50 persones s'han anat 
concentrant enfront de l'edifici, okupat el dia 
abans, cridant consignescom "El PNB desallot¬ 
ja els gaztetxes”, (el PN B és el grup que governa 
Getxo) a l'espera de realitzar una assemblea 
per a reflexionar i debatre sobre la resposta a 
aquesta agressió. Finalment comentar que a 
Romo segueixen sota amenaça de desallotja¬ 
ment, el dissabte es va complir la data prevista 
perquè desallotgessin la casa ocupada fa un 
parell de setmanes, però de moment no se sap 
resmés. Algortako Okupazioaren 

aldeko Mugimendua2/ 7/ 04 


gaztetxe. En aquest moment no hi havia ningú 
dins, però al poc temps s'ha ajuntat fora un 
grup de joves. Han tractat de treure els mate¬ 
rials que tenien dintre, però l'excavadora ha 
derrocat el xalet. La gent ha començat a cridar 
i s'ha col·locat alguna barricada, reprimides per 
una càrrega de l'ertzaintza, L'ocupació d'aques¬ 
ta masia era la setena ocupació que es pro¬ 
dueix en el municipi de Getxo en els últims 
anys, Divendres passat es va decidir okupar a 
Algorta aquesta casa situada a la Galea, una 
zona de luxe. Poc després de l'ocupació va 
arribar la poli que va identificar a uns 25 joves 


Crida per la defensa del Gaztetxe Euskal Jai d'Irunea 

Irunea/ Euskal H erria.- En els últims dies ens hem assabentat d’un pla de l'Ajuntament, elaborat amb 
el major dels secretismes, per desallotjar i enderrocarel Gaztetxeen dates posteriors a San Fermin. 
El Gaztetxe Euskal Jai és un laboratori d’experimentació social que porta 10 anys obert, referent de 
la okupació atot l’estat, tant pel seu funcionament integrador com per la resistència als desallotja¬ 
ments, ja que va ser la primera okupació que va impedir que el desplegament policial, durant els dies 
que va durar el setge del barri, fes efectiu el desallotjament. En conseqüència fem una crida a tot 
tipus de persones, col·lectius i associacions per que s’impliquin de forma immediata en totes les ini¬ 
ciatives de defensa que vagin sorgint en contra del desallotjament. Volem fer responsables a l’Ajun - 
tament, i la seva alcaldessa en particular, al Delegat del Govern de Navarra, a tots els cossos poli- 
cials que participin en l'operació i a les empreses mercenàries que pensen enderrocar el Gaztetxe, 
de qualsevol incident que pugui derivar-se de la seva actuació. Euskal Jai d’Irunea 6/ 07/ 04 


Lluita contra la Llei d'Estrangeria 


36 HORES A LES ESCALES DE LA CATEDRAL 


Dejuni, cercaviles i bicicletada 
en defensa dels sense papers i 
per denunciar la Llei d'Estrangeria 
i els Centres d'Internament 


Barcelona.- El passat cap de setmana 
l'Assemblea per la Regularització sense 
condicions, va convocar una vaga de fam 
davant de la Catedral en demanda de l'ober¬ 
tura d'un diàleg directe, real i efectiu amb 
l'administració, per obtenir respostes a les 
seves demandes. La vaga de fam tenia com a 
eix central la demanda del reconeixement 
com a subjectes de drets, és a dir, per un 
procés de regularització sense condicions 
per a totes les persones que resideixen al 
territori espanyol. Paral·lelament a aquesta 
vaga de fam, va ser convocat un dejuni de 
cap de setmana per la plataforma de ciu¬ 
tadans cristians, en contra de l'entrada de la 
policia a la Catedral de Barcelona la matina¬ 
da del 6 de juny. La vaga va començar amb 
una concentració a la plaça Catalunya a les 9 
del matí d'on es va partir en una mani¬ 
festació fins a la plaça de la catedral amb 
unes 400 persones i després d'una assem¬ 
blea conjunta de l'ARSC amb la plataforma 
de ciutadans cristians es donava per iniciada 
la vaga de fam. Cal recordar que l'ARSC tan 
solsdisposava de permís per ser davant de la 
Catedral fins a les 22h. i la plataforma fins a 
les 22h. del dia següent. A les 19h en assem¬ 
blea conjunta es decidia si es continuava 
amb la vaga i l'estança o si en canvi es dona¬ 
va per finalitzat l'acte a les 22h. La decisió va 
ser unànime i es va decidir continuar amb la 
protesta. A la mateixa hora que s'iniciava 


l'assemblea sortia des de la plaça de la 
Catedral una bicicletada en suport amb els 
immigrants en vaga de fam. Una cinquante¬ 
na de bicicletes van recórrer els carrers dels 
voltants de la Catedral repartint fulletons i 
donant informació sobre la vaga de fam a la 
catedral. A l'arribada a la Catedral es va pro¬ 
duir un incident amb els mossos d'esquadra 
en produir-se una detenció d'una persona 
que es trobava en la plaça venent mocadors. 
En l'intent d'evitar aquesta detenció i que 
s'enduguessin a la persona detinguda amb el 
cotxe, es produïren moments de molta ten¬ 
sió ambforcejamentsde la policia i els man¬ 
ifestants. Finalment es van endur al detingut 
i més tard, fou posat en llibertat, a condició 
que posés una denúncia contra els manifes¬ 
tants per l'ocorregut. La nit va ser tensa ja 
que s'esperava l'aparició de la policia, que no 
va arribar. Diumenge va eixir tranquil i es van 
fer diverses assemblees informatives, En l'úl¬ 
tima es va decidir donar per finalitzada la 
vaga de fam a les 20'00 h, dues hores abans 
del previst, en sentir-se complertes les 
expectatives de l'acció I la ferma decisió de 
continuar durant l'estiu amb més accions 
que es decidiran en properes assemblees de 
l'ARSC. Una vegada acabada la vaga de fam, 
unes 400 persones van caminar en mani¬ 
festació fins a la plaça de Catalunya donant 
per finalitzat l'acte. 

Contra-lnfos6/ 7/ 04 


Brutalitat policial contra 
els «sense papers» a París 

Paris/ França.- El passat dissabte 3 de juliol uns 600 sense papers van acampar als jardins 
de Séverine. El motiu de l'acció va ser exigir al ministre de l'interior Sr. De Villepin l'ober¬ 
tura immediata de veritables negociacions en el tema de la regularització dels sense 
papers. Cap a les 12 del migdia del diumenge 4, centenars d'antiavalots van cercar el parc 
i van apallissar brutalment als acampats ferint-ne a desenes d'ells i detenint-ne a 89. Tot i 
això no van poder tenir el parc desallotjat fins ales 6 de la tarda. Contra-lnfos6/ 7/ 04 






El Fòrum la gran impostura 


El Forumatón aconsegueix centenars de fotografies crítiques 

El Fòrum s'ensorra dia rera dia mentre la resistència 
a l'esdeveniment surt als carrers i a les platges 


Barcelona.- Ni el Dalai Lama, ni Lula da Silva, 
ni Samuel Ruiz, ni Bill Clinton, ni Helmut Kohl, 
ni Gunter Grass, ni Noam Chomsky, ni José 
Saramago, ni Susan Sontag, ni José Bové, ni 
Vandana Shiva, ni Arundati Roy, ni tants i tants 
d'altres. Les mentides del Fòrum s'estan con¬ 
vertint en la seva pròpia tomba. La llarguíssi- 
ma llista de mentides sobre la presència de 
certes personalitats al Fòrum es va ensorrant 
com un castell de sorra. El negoci urbanístic 
del 2004 va perdent el maquillatge a mida 
que avança l'esdeveniment, i cada cop és més 
clar entre la ciutadania que la trobada tan sols 
era una excusa per aconseguir inversions 
d'empreses multinacionals i per incrementar 
el preu del sòl d'un àmplia zona del nord-est 
de la ciutat. Així es desprèn de l'àmplia 
resposta de la gent a les diverses sessions del 
Forumatón que han tingut lloc a Barcelona 
durant les últimes setmanes. Més de 600 


fotografies amb prop de 1500 persones 
posant amb lemes contraris al Fòrum, amb 
tan sols 3 jornades: al portal de l'Àngel, la 
platja de la Barceloneta i el mercat de La 
Boqueria (el passat 3 de juliol). Ja es parla de 
realitzar un Forumatón descentralitzat a 
diferents punts de la ciutat properament. 

Les xifres de visitants s'ensorren setmana rera 
setmana (i esperem la propera, en que hi hau¬ 
rien d'anar prop de 250,000 persones), però 
la hipocresia i la demagògia hi són ben pres¬ 
ents. Aquests dies hem pogut veure com s'es- 
tranavaa Barcelona una obra de teatre anom¬ 
enada Gènova 01 dirigida per Carme Porta¬ 
celi, que narra la mort de l'activista anticapi- 
talista Cario Giuliani durant la cimera del G8 
a aquesta ciutat italiana el 21de juliol de l'any 
2001pels trets d'un carabinnieri. Aquesta fun¬ 
ció ha estat inclosa al Fòrum Ciutat. Amb el 
lema "Cario Giuliani mai hauria anat al 


Fòrum” diverses persones ja han escrit als 
responsables de la funció teatral per dema¬ 
nar-ne que es desmarqui de l'esdeveniment 
patrocinat per les multinacionals de la guerra, 
Carpes militars per les trobades de la pau 
Aquesta setmana també s'han començat a 
instal·lar les carpes militars cedides per 
l'exèrcit on es celebrarà el Festival Mundial 
de la Joventut, dins del recinte del Fòrum. 
Paradoxal veure com el Consell de la Jo¬ 
ventut de Barcelona que va co-organitzar la 
campanya contra la desfilada militar a la ciu¬ 
tat de Barcelona l'any 2001ara va de la mane¬ 
ta amb el mateix exèrcit que en aquella 
ocasió xiulava des de darrera de la pancarta. 
Manifestació aquàtica 

Ara bé, a la ciutat no tothom es plega de bra¬ 
ços davant de la mentida i la hipocresia, i una 
de les protestes més esperades i imaginatives 
tindrà lloc el proper 18 de juliol, amb la mani¬ 
festació aquàtica, on es convida a tothom a 
navegar amb tot allò que suri fins arribar al 
recinte del Fòrum, sota el lema "M ulla't con¬ 
tra el fòrum de la precarietat, les fronteres i 
l'especulació”. Contra-lnfos 6/ 7/ 04 


Butlletí setmanal 

Gdntra-Infos 


tel: 93.442.62.53 

CORREU electrònic: 
«zitzania@sindominio.net» 


Invasió d’Irac: 
la massacre continua 


12.315 

CIVILS IRAQUWNS ASSASSINATS DE5 DEL20 DE MARÇ 


4.410 

MILÍTARS DE LA COAUCIÓ INVASORA FERITS 


1014 

SOLDATS DE LA COAUCIÓ INVASORA MORIS 

(25 durant els últims quinze dies) 


Diumenge 18 de juliol a les Uh a la platja de la Nova Mar Bella 

M anifestació Aquàtica "Paterem el Fòrum" 



Dimecres 7 de juliol a les 19h acció a la plaça Sant Jau me 

Q uè va passar a la cimera de Guadalajara? 


Organitza: Col·lectiu de Solidaritat amb la Rebel·lió Zapatista 

Dissabte 10 de juliol a les 12h a la pu\ça de la Revolució 

II Jornades contra la tortura 

Xerrades, exposicions, dinar popular i Teatre a la vila de Gràcia 

Dissabte D de juliol activitats a partir de les 12 del migdia 

Jornada "Fem Espai Obert" 

Al carrer Blasco de Garay 2, amb música, cinema a la fresca i sopar 

httpy / www.espaiobert.net 

(Aquí pots trobar la butlleta per fer-te soci, ja 
només ens en calen 325 per obrir el nou local) 


Anticapitausm e 


Col·lectius i contrainformació 


Bloquejades les portes de 
les jornades de nanociència 


Salvem l'Empordà celebra el segon 
aniversari amb reivindicacions a Cap Ras 


Barcelona.- «Durant la matinada del dilluns 5, es van 
bloquejar les portes d'entrada a la Casa de 
Convalescència de l'Hospital de Sant Pau, amb l'es¬ 
perança d'endarrerir l'acte inaugural de lesjornades 
Franco-Catalanes de Nanociència i Nanotecno- 
logia, impulsades per la Generalitat de Catalunya. 
En aquestes jornades hi participen entitats d'inves¬ 
tigació franceses, encapçalades pels centres de 
Grenoble (MINATEC i ESRF) i catalanes. Per part 
catalana acudeixen els instituts del CSIC de 
M icroelectrònica i de Ciències dels M aterials, a la 
UAB; l'Institut de Ciències Fotòniquesde la UPC i el 
CREBEC del Parc Científic de Barcelona. 

Aquest darrer és el grup de recerca més fort de 
Catalunya i recentment ha obtingut el reconeixe¬ 
ment europeu, integrant-se en la xarxa d'excel·lència 
N AN02LIFE, lligada a l'Institut Europeu de Nanotec- 
nologia, sota l'apadrinament del gran germà francès; 
que és, en aquest camp, el més avançat d'Europa. A 
lesjornades es tracten bàsicament polítiques i pro¬ 
grames d'investigació i no es repara en cap moment 
en les desconegudes i perilloses conseqüències 
d'aquests tipus d'investigacions. La Generalitat de 
Catalunya, en el seu departament d'indústria, va 
establir com objectiu desenvolupar les noves tec¬ 
nologies, de fet ha constituït un fantasmal Institut 
Català de Nanotecnologia. I és en aquest institut on 
s'integra el CREBEC i les altres entitats. Més infor¬ 
mació a: etcgroup.org i ecoportal.net» 

Enemics de la dominació, la 
domesticació i la civilització 6/ 7/ 04 


Cap Ras/Alt Empordà.- El passat diumenge dia 4, cap a les lldel matí començava una 
cercavila a l'estació de Llançà fins a Cap Ras. Se celebraven els dos anys de la Plataforma 
Salvem l'Empordà, que va néixer amb l'objectiu que s'aprovés i redactés el Pla Director 
de l'Empordà, assumpte que ni el govern de CIU ni el tripartit han concedit. Un dels 
aspectes que consideren més greus és el fet que Cap Ras encara romangui sobre la 
corda fluixa de la urbanització/ protecció. Per aquest motiu es va trobar adient que les 
celebracions es fessin reivindicant aquesta zona. Durant tot el dia es van realitzar diver¬ 
sos actes amb l'assistència de dues-centes persones. La cercavila va acabar a Cap Ras i 
en arribar-hi, es van senyalitzar les diverses platges amb cartells. També es va dibuixar 
un mural a una caseta abandonada, mural que va realitzar la canalla. Es van dur a terme 
excursions amb caiacs per veure la zona afectada des de la mar i es van finalitzar els 
actes amb un gran dinar popular. Salvem l'Empordà +Contra-lnfos 6/ 7/ 04 


M obilitzacions veïnals contra l'especulació a Sevilla 

Bachillera/ Sevilla .- El dia 24 de juny, veïns de la bachillera van iniciar una tancada a 
la seu de la Associació Sevillana de la Caritat. Els veïns i veïnes del Barri de la 
Bachillera duen anys de conflicte amb aquesta associació, que és propietària de la 
major part del sòl on s'estableix aquest barri d'autoconstrucció i que cobra lloguers 
als veïns. El passat mes de desembre els veïns van començar una vaga de lloguers amb 
l'objectiu d'exercir pressió sobre aquesta associació per què els vengui la propietat 
del sòl. De moment l'associació segueix negant-s'hi. El passat dijous 1 de juliol, van 
desallotjar als veïns que encara mantenien el tancament. Contra-lnfos 6/ 7/ 04 


Trobada d'estiu de moviments socials 

Ruesta/ Osca.- Els propers dies 21al 25 de juliol es durà a terme la segona edició de la 
trobada estatal dels moviments socials «Tinto de Verano». Aquestes jornades es faran 
al poble de Ruesta, a Osca. La trobada constarà amb una sèrie de tallers i un bloc de 
xerrades debat sobre els següents temes: Comunicació, Immigració, Acció Sindical, 
Guerra Global, Barris-Territoris, Gènere, Constitució Europea, Precarietat, Estratègies 
de Lluita, Finançament de Grups, Pedagogia i Grups Intel·ligents. Contra-lnfos 6/ 7/ 04 


Una setmana més de pressió policiali judicial sense tan sols tenir dret a conèixer la data fixada 

100 dies de resistència a l'Hamsa 

Si desallotgen hi ha convocatòria a les lldel matí del mateix dia al metro de laume I 
A la tarda, convocatòria de manifestació a les set del vespre a la plaça de Sants, metro L-l 


:^sL'oratge de la setmana vinent 



Aquesta setmana l’estiu farà una pausa. Després de les tempestes que podran caure amb molta intensitat 
durant el dimecres i el dijous al matí les temperatures baixaran entre 6 i 8 graus, desapareixent la calor. 

El dissabte més assoleïat però nous ruixats i tempestes el diumenge. Les temperatures per sota dels 25 graus. 


























































